শফিউল আলম, রাউজান (চট্টগ্রাম) প্রতিনিধিঃ প্রাকৃতিক মৎস প্রজনন ক্ষেত্র হালদা নদীতে মা মাছের প্রজনন বৃদ্বির লক্ষ্যে বালু উত্তোলন নিষিদ্ব থাকা সত্বেও ড্রেজার ও পাওয়ার পাম্প বসিয়ে বালু উত্তোলন চলছে । হালদা নদীতে ড্রেজার ও পাওয়ার পাম্প বসিয়ে বালু উত্তোলনের ফলে হালদা নদীর মা মাছের প্রজনন হুমকির মুখে পড়েছে । অপরদিকে ড্রেজার ও পাওয়ার পাম্প বসিয়ে বালু উত্তোলনের ফলে রাউজান- হাটহাজারী এলাকায় হালদা নদীর ভাঙ্গন সৃষ্টি হয়ে এলাকার সহ¯্রাধিক পরিবারের বসতঘর, ফসলী জমি নদীতে বিলিন হয়ে গেছে । আরো সহ¯্রাধিক পরিবারের বসতঘর ফসলী জমি হুমকির মুখে । হালদা নদীর রাউজানের পশ্চিম নদীম পুর, কোতোয়ালী ঘোনা, পশ্চিম গহিরা বদুর ঘোনা, অংকুরী ঘোনা, দক্ষিন গহিরা, সিপাহির ঘাট, পশ্চিম বিনাজুরী, কাগতিয়া, কাসেম নগর, মগদাাই, আজিমের ঘাট, নাপিতের ঘাট, খলিফার ঘোনা, উরকির চর, মদুনাঘাট, সার্কদা, মোকামী পাড়া, কচুখাইন, হাটহাজারীর লাঙ্গল মোড়া, মেখল, সর্তার ঘাট, গড়দুয়ারা, মার্দ্রাসা, নগরীর মোহরা এলাকায় ড্রেজার ও পাওয়ার পাম্প বসিয়ে বালু উত্তোলন করা হচ্ছে । গত ১৮ জুলাই মঙ্গলবার সকাল ১০ টার সময় জাতীয় মৎস সপ্তাহ ২০১৭ উপলক্ষে রাউজান উপজেলা মৎস বিভাগের উদ্যোগে আয়োজিত সংবাদ সম্মেলনে সাংবাদিকদের রাউজান উপজেলা নির্বাহী অফিসার শামীম হোসেন রেজা বলেন, প্রাকৃতিক মৎস প্রজনন ক্ষেত্র হালদা নদীতে মা মাছের বংশ বিস্তারের লক্ষ্যে হালদা নদী থেকে বালু উত্তোলন সম্পুর্ণ ভাবে নিষেধ করা হয়েছে । হালদা নদী থেকে বালু মহল ইজারা দেওয়া হয়নি এবার । হালদা নদী থেকে বালু উত্তোলন করলে তাদের বিরুদ্বে কঠোর ব্যবস্থা নেওয়া হবে।